
545400 SIGHIŞOARA

Str. Muzeului nr. 7, Tel./Fax. 0265-771278

                                                      H O T Ă R Â R E A   NR. 161





    din 26 septembrie 2013
privind aprobarea vânzării prin licitaţie publică a centralelor termice “Zona Faianţa” din str. Dumbravei nr. 60C şi „6 MARTIE II” din str. Crizantemelor FN, aflate în proprietatea S.C. Apă Termic Transport S.A.

 Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 20028/12.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere propunerea formulată de S.C. Apă Termic Transport S.A. cu referire la aprobarea vânzării prin licitaţie publică a centralelor termice “Zona Faianţa” din str. Dumbravei nr. 60C şi „6 MARTIE II” din str. Crizantemelor FN, aflate în proprietatea acestei societăţi, respectiv însuşirea rapoartelor de evaluare a acestor construcţii, în scopul stabilirii preţului de pornire a licitaţiei de vânzare;

Având în vedere prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii contabilităţii nr. 82/1991, republicată, cu modificările şi completările ulterioare şi a reglementărilor contabile aplicabile;
Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Având în vedere Raportul de specialitate al S.C. Apă Termic Transport S.A. Sighişoara, înregistrat cu nr. 20026/12.09.2013, prin care se propune aprobarea vânzării prin licitaţie publică a centralelor termice “Zona Faianţa” din str. Dumbravei nr. 60C şi „6 MARTIE II” din str. Crizantemelor FN, aflate în proprietatea acestei societăţi, respectiv însuşirea rapoartelor de evaluare a acestor construcţii, în scopul stabilirii preţului de pornire a licitaţiei de vânzare, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2), lit. “a”, alin. (3), lit. ”c” şi alin. (9), art. 45 alin. (1) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă vânzarea prin licitaţie publică a centralei termice “Zona Faianţa”, situată în Municipiul Sighişoara, str. Dumbravei nr. 60C, construcţie înscrisă în C.F. nr. 52682, sub nr. cad. 52682-C1 şi aflată în proprietatea privată a S.C. Apă Termic Transport S.A. Sighişoara.
Art.2. Se însuşeşte Raportul de evaluare - anexa nr. 1 la prezenta hotărâre, al construcţiei - centrală termică “Zona Faianţa”, situată în Municipiul Sighişoara, str. Dumbravei nr. 60C, la suma de 150.000,00 lei, acesta fiind preţul minim de începere a licitaţiei de vânzare. 
Art.3. Se aprobă vânzarea prin licitaţie publică a centralei termice „6 MARTIE II”, situată în Municipiul Sighişoara, str. Crizantemelor FN, construcţie înscrisă în C.F. nr. 55127, sub nr. cad. 55127-C1 şi aflată în proprietatea privată a S.C. Apă Termic Transport S.A. Sighişoara.

Art.4. Se însuşeşte Raportul de evaluare - anexa nr. 2 la prezenta hotărâre, al construcţiei - centrală termică „6 MARTIE II”, situată în Municipiul Sighişoara, str. Crizantemelor FN, la suma de 265.000,00 lei, acesta fiind preţul minim de începere a licitaţiei de vânzare.
Art.5. Cu ducerea la îndeplinire a prevederilor prezentei hotărâri se încredinţează directorul S.C. Apă Termic Transport S.A. Sighişoara.
Art.6. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  


Octavean Șuteu    
      Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar 
1 ex. S.C.ATT S.A.
7 ex.

AF/MF
